2. ปัจจัยความเสี่ยง

-   ผลกระทบจากประชาคมเศรษฐกิจอาเซี่ยน (AEC : ASEAN ECONOMIC COMMUNITY)
    ต่อตลาดชุดชั้นในสตรี

  จากการที่ประเทศไทยได้ร่วมจัดตั้งเขตการค้าเสรีขึ้น หรือ ASEAN FREE TRADE AREA
  (AFTA) เมื่อเดือนมกราคม 2535 ซึ่งปัจจุบันมีประเทศสมาชิกทั้งหมด 10 ประเทศ ประกอบด้วย
  ประเทศไทย, มาเลเซีย, สิงค์โปร์, ฟิลิปปินส์ , อินโดนีเซีย, บรูไน, เวียดนาม, ลาว, พม่า
  และกัมพูชา ซึ่งปัจจุบันได้พัฒนามาเป็น ประชาคมเศรษฐกิจอาเซียน หรือ AEC : Asean
  Economic Community โดยมีวัตถุประสงค์หลัก คือ
  เพื่อให้การค้าภายในอาเซียนเป็นไปโดยเสรี ทั้งทางด้านสินค้า, บริการ, การลงทุน , เงินทุน
  และแรงงานมีฝีมืออย่างเสรีโดยปราศจากการกีดกันที่ไม่ใช่ภาษีศุลกากรและใช้อัตราภาษีศุลกากรต่ำที่สุด
  และให้ลดลงเหลือในอัตรา 0% ภายใน 1 มกราคม 2558 นี้ ซึ่งความร่วมมือดังกล่าว
  ส่งผลกระทบทั้งผลดีและผลเสีย แก่ธุรกิจของบริษัทฯ ในด้านต่างๆ ดังนี้

  แรงงาน จากข้อตกลงดังกล่าว
  แรงงานสามารถเคลื่อนย้ายในประชาคมเศรษฐกิจอาเซียนได้อย่างเสรี ซึ่งผลดีที่ได้คือ
  จะมีแรงงานมีฝีมือไหลเข้าจากประเทศต่างๆ ในประชาคมได้อย่างเสรี
  รวมทั้งจากนโยบายประชานิยมของรัฐบาลที่มีการปรับค่าจ้างขึ้นเป็น 300 บาท ทั่วประเทศในวันที่
  1 มกราคม 2556 นี้ ทำให้ไม่เกิดการขาดแคลนแรงงาน
  แต่อย่างไรก็ตามแรงงานจากต่างประเทศก็มีความยากลำบากในการควบคุมดูแล
  เนื่องจากวัฒนธรรมการปกครองที่แตกต่าง รวมทั้งทางด้านภาษาที่ใช้ในการสื่อสาร

  ตลาดชุดชั้นในสตรี จากการเปิดประชาคมเศรษฐกิจอย่างเสรี ทำให้แบรนด์จากต่างประเทศ
  ที่ได้เข้ามาผลิตสินค้าในประเทศในแถบอาเซียนทั้งหมด
  สามารถเข้ามาในประเทศไทยได้อย่างเสรี
  ทำให้เกิดการแข่งขันในตลาดชุดชั้นในสตรีอย่างรุนแรงมากขึ้นในอนาคต
  เนื่องจากมีต้นทุนการผลิตที่ต่ำกว่า และในปี 2556 นี้ คาดว่าตลาดชุดชั้นในสตรี
  จะมีการแข่งขันที่รุนแรงมากขึ้นในทุกระดับ ทั้งระดับกลาง และระดับล่าง
  โดยเฉพาะในเรื่องของต้นทุนการผลิตสินค้า ซึ่งจะต้องเพิ่มขึ้นอย่างน้อย 20%
  จากการปรับค่าแรงงานขั้นต่ำ
  อันมีผลทำให้ราคาสินค้าในประเทศจะต้องมีการปรับสูงขึ้นอย่างแน่นอน
  อันจะทำให้สินค้าที่ผลิตในประเทศมีราคาสูงกว่าสินค้าที่นำเข้าจากต่างประเทศมากขึ้น
  ซึ่งส่งผลกระทบกับการแข่งขัน

  แต่อย่างไรก็ตาม บริษัทฯ ยังมีความได้เปรียบในเรื่องของการจับจองพื้นที่ในห้างสรรพสินค้า
  และดีสเคาท์สโตร์ต่างๆ ไว้แล้ว
  อีกทั้งความที่เป็นผู้ผลิตและผุ้จัดจำหน่ายชุดชั้นในสตรีภายใต้แบรนด์ “Sabina”
  ในประเทศไทยมานานกว่า 40 ปี
  จนได้รับการยอมรับจากผู้บริโภคภายในประเทศอย่างกว้างขวางทั้งในเรื่องของคุณภาพที่ดี
  และรูปแบบที่โดดเด่นทันสมัย

  ในทางกลับกันบริษัทฯ ก็ได้ประโยชน์จากประชาคมเศรษฐกิจอาเซียน AEC ด้วย เช่นกัน กล่าวคือ
  เป็นโอกาสที่บริษัทฯ สามารถขยายแบรนด์ “Sabina”
  ออกไปยังประเทศในแถบอาเซียนได้ง่ายยิ่งขึ้น เนื่องจากมีภาษีอัตราศูนย์
  และนอกจากนั้นยังได้ประโยชน์จากภาษีนำเข้าวัตถุดิบ ผ้า, ลูกไม้ จากประเทศในแถบอาเซียน
  ในราคาต้นทุนที่ต่ำลง เนื่องจากไม่มีกำแพงภาษีมากั้น
  ซึ่งนโยบายการค้าเสรีในเขตประชาคมเศรษฐกิจอาเซียน หรือ AEC นั้น
  มีผลกระทบทั้งทางด้านที่เป็นประโยชน์ และด้านที่ไม่เป็นประโยชน์ ทั้งนี้ขึ้นอยู่กับว่าทางบริษัท
  จะสามารถสร้างโอกาสให้เกิดขึ้นกับบริษัทฯ จากข้อตกลงดังกล่าวได้หรือไม่

-   การไหลเข้าของเงินทุนจากต่างประเทศ และอัตราแลกเปลี่ยน

  จากภาวะเศรษฐกิจตกต่ำในประเทศสหรัฐอเมริกา ซึ่งปัจจุบันอยู่ในระหว่างการฟื้นตัว
  และภาวะเศรษฐกิจในประเทศแถบทวีปยุโรป ที่ประสบกับปัญหาวิกฤตการณ์หนี้สาธารณะ
  ซึ่งในปัจจุบันปัญหาดังกล่าวยังไม่สามารถแก้ไขได้อย่างเบ็ดเสร็จ
  หลายประเทศยังคงประสบปัญหาอยู่ และอาจจะลุกลามไปในประเทศในยุโรปอีกหลายๆ ประเทศ
  รวมทั้งการเปิดประชาคมเศรษฐกิจอาเซียน (AEC)
  ทำให้ตลาดอาเซียนถือว่าเป็นตลาดใหญ่ที่มีประชากรที่ต้องการการบริโภค
  และกำลังซื้ออยู่เป็นจำนวนมาก ทางบริษัทฯ จึงคาดว่าจะทำให้กองทุนต่างๆ
  จากต่างประเทศได้เคลื่อนย้ายกองทุนเข้ามาในประเทศในแถบเอเชียมากยิ่งขึ้น
  ส่งผลกระทบทำให้อัตราแลกเปลี่ยนในประเทศแถบเอเชียแข็งตัวมากยิ่งขึ้น
  และมีแนวโน้มแข็งค่าขึ้นเรื่อยๆ
  จึงทำให้ราคาสินค้าส่งออกของประเทศในแถบนี้มีราคาที่สูงขึ้นเป็นอย่างมาก
  ดังนั้นประเทศในแถบเอเชียรวมทั้งประเทศไทย
  มีความสามารถในการแข่งขันทางด้านราคาสินค้าส่งออกลดลง

  ในส่วนของบริษัทฯ ได้เตรียมการรับมือกับภาวะนี้มาโดยตลอด
  จนทำให้อัตราส่วนการผลิตเพื่อส่งออก กับการผลิตเพื่อขายในประเทศลดลงมาโดยตลอด จากปี
  2551 ที่อัตราส่วนการผลิตเพื่อส่งออกภายใต้แบรนด์ลูกค้าต่างประเทศ และ การผลิตแบรนด์
  Sabina เพื่อขายในประเทศอยู่ที่ 50 % ต่อ 50% มาจนถึงปี 2554 มีอัตราส่วนอยู่ที่ 26.5% ต่อ
  73.5% ในปี2555 คาดว่าจะอยู่ในสัดส่วนที่ 9.25% ต่อ 90.75% โดยทางบริษัทฯ
  ได้หันมาทำแบรนด์สำหรับตลาดในประเทศ และประเทศในประชาคมเศรษฐกิจอาเซียน มากยิ่งขึ้น

  ทั้งนี้ บริษัทฯ มีนโยบายบริหารความเสี่ยงจากความผันผวนของอัตราแลกเปลี่ยน ดังนี้

-   มีการซื้อวัตถุดิบ และขายสินค้าให้กับลูกค้า ด้วยเงินตราต่างประเทศ หลายๆ สกุล

-   เนื่องจากบริษัทฯมีการนำเข้าวัตถุดิบจากต่างประเทศ จากลักษณะการดำเนินธุรกิจนี้ บริษัทฯ
    จึงมี

การป้องกันความเสี่ยงตามธรรมชาติ (Natural Hedge) โดยบางส่วน กล่าวคือ มีมูลค่าการซื้อ

วัตถุดิบหลักจากต่างประเทศคิดเป็นสัดส่วนร้อยละ 36.62ของรายได้จากการขายสินค้า OEM ใน

  ต่างประเทศ ในปี 2554 และ คิดเป็นร้อยละ 51.51ในปี 2555

-   การบริหารความเสี่ยงจากความผันผวนของอัตราแลกเปลี่ยนโดยการทำสัญญาซื้อขายเงินตรา

  ต่างประเทศล่วงหน้า Forward Contract กับสถาบันการเงิน ในช่วงที่
  อัตราแลกเปลี่ยนมีการผัน

  ผวน

-   การบริโภคภายในประเทศ

  จากภาวะเศรษฐกิจของประเทศไทยในปี 2555 ที่ผ่านมา
  ประเทศไทยมีอัตราผลผลิตมวลรวมประชาชาติ ( Gross Domestic Products หรือ GDP)
  คาดว่าจะเติบโตขึ้นอยู่ประมาณ ร้อยละ 6.40
  จากนโยบายของรัฐบาลซึ่งได้ดำเนินการมาในหลายๆ ส่วน ตั้งแต่การปรับค่าแรงขั้นต่ำเพิ่มขึ้นเป็น
  300 บาท ในกรุงเทพ และจังหวัดหลักๆ และปรับเพิ่มขึ้นประมาณ 40% ในจังหวัดที่เหลือ
  ซึ่งเริ่มใช้เมื่อ 1 เมษายน 2555 ที่ผ่านมา, นโยบายรถคันแรก, นโยบายบ้านหลังแรก
  รวมทั้งนโยบายรับจำนำข้าว ซึ่งส่งผลให้ประชาชนมีรายได้เพิ่มสูงขึ้น
  และการใช้จ่ายเงินมากยิ่งขึ้น มีการนำใช้เงินล่วงหน้ามากขึ้น ประชาชนมีการสร้างหนี้เพิ่มมากขึ้น
  จึงทำให้การบริโภคมวลรวมภายในประเทศเพิ่มมากขึ้นตามไปด้วย
  แต่ในขณะเดียวกันการขึ้นค่าแรงขั้นต่ำก็ทำให้หลายธุรกิจมีต้นทุนสินค้าสูงขึ้น
  ทำให้ต้องมีการขึ้นราคาสินค้า อันส่งผลให้ค่าครองชีพของประชาชนก็สูงขึ้นตามมาเช่นเดียวกัน
  จึงทำให้อัตราเงินเฟ้อเพิ่มสูงขึ้นมาเป็นลำดับ ถึงแม้ทางรัฐบาลพยายามควบคุมไว้แล้วก็ตาม

  แต่อย่างไรก็ตามจากนโยบายดังกล่าว
  จะส่งเสริมให้ประชาชนที่อยู่นอกระบบสวัสดิการของรัฐเข้ามาอยู่ในระบบมากยิ่งขึ้น
  จะช่วยส่งเสริมทำให้การบริโภคภายในประเทศดีขึ้น ซึ่งถ้าสามารถจัดการ
  และควบคุมได้อย่างเป็นรูปธรรม คาดว่าในปี 2556 สภาวะเศรษฐกิจในประเทศจะดีขึ้น
  ประชาชนมีรายได้ที่มั่นคงขึ้น อันหมายถึงกำลังซื้อภายในประเทศก็จะดีขึ้นตามไปด้วย
  โดยเฉพาะในส่วนของต่างจังหวัด ซึ่งจะเป็นโอกาสให้กับทางบริษัทฯ
  ที่มีเคาท์เตอร์ขายอยู่ทั่วประเทศ สามารถเพิ่มยอดขายได้

  ในขณะเดียวกันคาดว่าจากการที่มีการเปิดประชาคมเศรษฐกิจอาเซียน
  คาดว่าจะมีแบรนด์จากต่างประเทศเข้ามาทำตลาดในประเทศมากยิ่งขึ้น
  ในขณะที่แบรนด์ที่มีอยู่จะต้องพยายามรักษาส่วนแบ่งตลาดของตนเอง รวมทั้งเพิ่มยอดขาย
  ทั้งแบรนด์เล็ก และแบรนด์ใหญ่ จะทำให้การแข่งขันของตลาดชุดชั้นในสตรีมีความรุนแรงมากยิ่งขึ้น
  ทั้งทางด้าน การโปรโมทสินค้า, การลดราคา, การโฆษณา , การใช้ลูกค้าสมาชิก
  และกิจกรรมการตลาดในทุกๆ ด้าน

-   ความเสี่ยงทางด้านการปรับค่าแรงขั้นต่ำ

  จากการที่รัฐบาลประกาศปรับค่าจ้างแรงงานขั้นต่ำเป็น 300 บาทต่อวันทั่วประเทศ
  ซึ่งเริ่มบังคับใช้วันที่ 1 มกราคม 2556 จะส่งผลกระทบต่อโรงงานชัยนาท บุรีรัมย์ และยโสธร
  โดยต้นทุนค่าแรงเฉลี่ยเพิ่มขึ้นประมาณ 29% (ค่าแรงขั้นต่ำจังหวัดชัยนาท ปรับจาก 233 เป็น
  300 บาทต่อวัน ค่าแรงขั้นต่ำจังหวัดบุรีรัมย์ และจังหวัดยโสธร ปรับจาก 232 เป็น 300
  บาทต่อวัน) ทำให้โดยภาพรวมของบริษัทฯ มีต้นทุนค่าแรงเพิ่มสูงขึ้นประมาณ 20%
  ซึ่งกระทบต่อต้นทุนการผลิตเป็นอย่างมาก เนื่องจากต้นทุนการผลิตสินค้าชุดชั้นในสตรีนั้น
  ต้นทุนหลักมาจากค่าแรงงาน ส่งผลให้บริษัทฯ ประสบกับภาวะต้นทุนการผลิตเพิ่มสูงขึ้น
  อันทำให้ความสามารถในการแข่งขันในการรับออเดอร์จากลูกค้าต่างประเทศในรูปแบบผลิตภายใต้แบรนด์ของลูกค้าเป็นไปด้วยความยากลำบากยิ่งขึ้นแต่ในขณะเดียวกันทางบริษัทฯ
  จึงได้หันมาผลิตและทำการตลาดภายใต้แบรนด์ของตนเอง “ Sabina “ มากยิ่งขึ้น
  จึงทำให้บริษัทฯ สามารถชดเชยการผลิตออเดอร์จากต่างประเทศได้

อย่างไรก็ตาม บริษัทฯ ได้วางแผนปรับปรุงระบบการผลิตเพื่อรองรับปัญหานี้ โดยกลยุทธิ์ที่สำคัญคือ

  1.โครงการ TPM หลังจากที่บริษัทฯประสบความสำเร็จในการปรับเปลี่ยนระบบการผลิตแบบ
  LEAN MANUFACTURING SYSTEMS และประยุกต์ใช้หลักการ KAIZEN บริษัทฯ
  ได้ดำเนินโครงการ TPM (Total Productive Management)
  ซึ่งเป็นการรวมทุกกิจกรรมการปรับปรุงพัฒนาประสิทธิภาพการผลิตให้ดำรงอยู่ รวมถึง
  การลดต้นทุนและค่าใช้จ่ายต่างๆ ผ่านเสาทั้ง 8 คือ 1. การอนุรักษ์พลังงาน 2.
  การบำรุงรักษาด้วยตนเอง 3.การบำรุงรักษาตามแผน 4. HRD (Human Resource
  Development) 5. กิจกรรม 5ส และความปลอดภัย 6.กิจกรรมกลุ่ม QCC 7. Lean System
  8.วัฒนธรรมองค์การ+CSR

  2.ระบบการยืนเย็บ ( SEWING STANDING PROCESS )
  บริษัทฯได้ปรับเปลี่ยนระบบการผลิตของ 2
  โรงงานคือโรงงานท่าพระและโรงงานยโสธรเป็นลายน์ยืนเย็บ (ประมาณ 70% ของโรงงาน)
  แล้วเสร็จประมาณกลางปี 2555 และวางแผนจะขยายระบบการยืนเย็บไปยังโรงงานที่เหลือในปี
  2556

  3.การวางแผนปรับเปลี่ยนเครื่องจักรที่ทำให้ลดการใช้แรงงาน โดยจะเริ่มปี 2556

  กลยุทธิ์ดังกล่าวนี้ จะสามารถทำให้บริษัทฯ สามารถเพิ่มประสิทธิภาพการผลิตขึ้นมาได้
  อันจะส่งผลให้ค่าแรงต่อหน่วยการผลิตปรับเพิ่มไม่มากเท่ากับต้นทุนค่าแรงที่เพิ่มอีก 20%

-   ความเสี่ยงทางด้านการรับออเดอร์จากลูกค้างต่างประเทศที่ใช้แบรนด์ลูกค้าเอง (OEM)

บริษัทฯและบริษัทย่อยมีลูกค้ารายใหญ่ เป็นผู้จำหน่ายชุดชั้นในชั้นนำในต่างประเทศ
ซึ่งส่วนใหญ่จะเป็นลูกค้าในแถบยุโรปเป็นหลัก
ซึ่งได้ว่าจ้างให้บริษัทฯและบริษัทย่อยออกแบบและผลิตชุดชั้นในภายใต้เครื่องหมายการค้าของผู้สั่งผลิต
(OEM) ถึงแม้ว่าทางบริษัทฯ ได้มีการลดสัดส่วนการผลิต OEM และหันมาผลิตให้กับแบรนด์ของบริษัทฯ
เองมากขึ้น จนคาดว่าในปี 2555 จะมีสัดส่วนร้อยละ 9.25 ของรายได้แล้วก็ตาม ในปี 2556
คาดว่าสัดส่วนดังกล่าวอาจจะลดต่ำลงไปกว่านี้อีก ทั้งนี้เนื่องจากตลาดยุโรป
ซึ่งเป็นตลาดหลักของบริษัทฯ ได้รับผลกระทบทางด้านวิกฤตการณ์หนี้สาธารณะ
ทำให้สภาพเศรษฐกิจในแถบยุโรป ประสบกับสภาวะเศรษฐกิจถดถอย ประเทศขาดความเชื่อมั่น
เศรษฐกิจหดตัว จากการที่ภาครัฐต้องลดงบประมาณ อัตราการว่างงานสูง ธุรกิจเริ่มขาดทุน
หรือบางรายต้องปิดกิจการ จากผลกระทบดังกล่าวทำให้ทางบริษัทฯ
ซึ่งมีลูกค้าในแถบยุโรปเป็นหลักโดยส่วนใหญ่จะเป็นลูกค้าที่วางตำแหน่งสินค้าในตลาดในระดับกลาง
ทำให้กำลังซื้อของชนชั้นกลางตกต่ำลงเป็นอย่างมาก ลูกค้าของบริษัทฯ จำเป็นต้องปรับรูปแบบสินค้า
และราคาลงไปในตลาดล่างมากขึ้น ดังนั้นต้นทุนราคาสินค้าเป็นสิ่งสำคัญ ในขณะที่ทางบริษัทฯ
กลับมีต้นทุนการผลิตที่สูงขึ้นจากการปรับค่าแรงขั้นต่ำ 300 บาท ทั่วประเทศ ซึ่งจะมีผลใน 1
มกราคม 2556 นี้ ทำให้ศักยภาพในการแข่งขันของบริษัทฯ เป็นไปได้ด้วยความยากลำบากมากยิ่งขึ้น
อีกทั้งต้นทุนทางด้านวัตถุดิบในประเทศเพื่อนบ้านก็มีต้นทุนไม่แตกต่างกันเท่าไรนัก
ทำให้ลูกค้าในแถบยุโรปหันไปสั่งผลิตกับประเทศเพื่อนบ้านในเขต อาเซียน
ซึ่งมีต้นทุนการผลิตที่ต่ำกว่ามากยิ่งขึ้น

-   ความเสี่ยงด้านภัยน้ำท่วม

ลักษณะความเสี่ยง

การบริหารความเสี่ยงนั้นเริ่มด้วยการศึกษาวิเคราะห์ความเสี่ยงจากน้ำท่วม
โดยจัดลำดับความสำคัญของพื้นที่ตามความเสี่ยงจากภัยน้ำท่วมในอดีตที่ผ่านมา
ซึ่งได้จากการวิเคราะห์และความรุนแรงของภัยน้ำท่วมตามปัจจัยด้านต่าง ๆ เช่น ปริมาณฝนตกมาก,
น้ำเหนือมาก, น้ำทะเลหนุนสูง ฯลฯ เขตกรุงเทพริมฝั่งแม่น้ำเจ้าพระยา
ซึ่งมีระดับน้ำทะเลเป็นตัวแปรสำคัญ โดยในแต่ละปีพื้นที่กรุงเทพ จะมีการทรุดตัวลงเรื่อย ๆ
และเป็นแอ่งกระทะ ประจวบเหมาะกับเมื่อมีน้ำฝนมากขึ้น และรวมตัวกับน้ำทะเลหนุนสูง
จะมีโอกาสเสี่ยงสูงมากที่จะประสบปัญหาน้ำท่วมได้ บริษัทฯ ตั้งอยู่ในเขตกรุงเทพและปริมณฑล
ในอดีตที่ผ่านมาไม่เคยเจอน้ำท่วมมากเหมือนในปี 2554
บริษัทมีแผนที่จะรองรับกับสถานการณ์ที่อาจจะเกิดขึ้น

มาตรการที่จะรองรับภัยน้ำท่วม

1.  การเตรียมความพร้อมล่วงหน้า

    1.  มีทีมงานเฉพาะกิจรับมือกับภัยน้ำท่วม
        ตรวจสอบระดับน้ำในบริเวณโดยรอบอาคารหรือโรงงาน

    2.  ขุดลอกท่อระบายน้ำภายในอาคารหรือโรงงาน เพื่อเตรียมรองรับปริมาณน้ำ

    3.  ตรวจสอบช่องทางที่น้ำจากภายนอกที่จะเข้ามาในอาคารหรือโรงงาน
        โดยเฝ้าระวังเตรียมกระสอบทรายหรือคันดินไว้กั้นน้ำจากภายนอก

    4.  ตรวจสอบจุดล่อแหลมในอาคารหรือโรงงาน
        และป้องกันมิให้เกิดการรั่วไหลของน้ำจากภายนอก

    5.  แบ่งระดับปัญหาของน้ำออกเป็น 4 ระดับ ให้พนักงานทุกคนทราบ
        เพื่อใช้เป็นมาตรการป้องกันตามระดับและสอดคล้องกับสถานการณ์จริงที่เกิดขึ้นโดย

  ระดับที่ 1 สีเขียว หมายถึง ปลอดภัย ยังไม่ได้รับผลกระทบ แต่เฝ้าระวังและเตรียมความพร้อม

ระดับที่ 2 สีฟ้า หมายถึง ระดับน้ำภายนอกกำลังใกล้ถึงพื้นที่ในอาคารหรือโรงงาน โดยมีระดับน้ำ

ต่ำกว่าจากแนวขอบรั้วกั้น

ระดับที่ 3 สีเหลือง หมายถึง น้ำเข้าท่วมพื้นที่บริเวณภายนอกอาคารหรือโรงงานอย่างรวดเร็ว
แต่ในอาคารหรือโรงงานยังไม่ท่วม

ระดับที่ 4 สีแดง หมายถึง น้ำท่วมเข้าถึงพื้นที่ในอาคารหรือโรงงานแล้ว

2.  การช่วยเหลือกู้ภัย

  มีการเตรียมบุคลากรและอุปกรณ์ต่าง ๆ ให้พร้อมสำหรับการช่วยเหลือพนักงาน เช่น
  เรือท้องแบน, เครื่องสูบน้ำ, ยารักษาโรคและอาหารสำเร็จรูปและศูนย์อพยพชั่วคราว

3.  การกลับเข้าสู่สภาวะปกติ

    1.  ดูแลสุขภาพจิตและการให้กำลังกับพนักงานพร้อมออกเยี่ยมบ้านพนักงานพร้อมกับให้ความ

  ช่วยเหลือ

2.  ตรวจดูแลความปลอดภัยระบบภายใน เช่น ไฟฟ้า ประปา
    และตรวจโครงสร้างอาคารหรือโรงงาน

ผลกระทบจากภัยน้ำท่วม

บริษัทฯ ได้รับความเสียหายจากภัยน้ำท่วมเมื่อปี 2554ไม่มากนัก เช่น
พนักงานไม่สามารถเดินทางมาปฏิบัติงานได้ต้องหยุดงาน แต่บริษัทก็ยังจ่ายค่าจ้างตามปกติ
เมื่อพนักงานไม่สามารถมาปฏิบัติงานได้
ทางบริษัทต้องย้ายการผลิตไปผลิตที่โรงงานต่างจังหวัดชั่วคราว